# Blaga Dimitrova

Blaga Nikolova Dimitrova (búlgar: Блага Николова Димитрова; 2 de gener de 1922 - 2 de maig de 2003) fou una poetessa, escriptora i traductora búlgara i vicepresidenta de Bulgària des del 1992 fins al 1993.

## Biografia

Blaga Nikolova Dimitrova va néixer el 2 de gener de 1922 a Biala Slàtina, província de Vratsa, a la família d'una mare mestra i un pare advocat. Va créixer a Veliko Tàrnovo. El 1941 es va graduar a la secundària clàssica de Sofia, i el 1945, es va llicenciar en eslavística a la Universitat de Sofia. El 1951 va defensar una tesi sobre "La poesia de Maiakovski i Bulgària" a l'Institut de Literatura Maksim Gorki de Moscou.
A Bulgària, va emergir especialment com a traductora del grec antic, polonès, rus, suec, alemany i vietnamita, va escriure ressenyes i assaigs literaris i va treballar com a editora de llibres juvenils. Durant la guerra del Vietnam, va viatjar al Vietnam cinc vegades i finalment va adoptar una noia vietnamita. Estigué casada amb el crític literari Iordan Vassilev.
Al final de l'era comunista de Bulgària, ella i altres van fundar el Comitè per a la protecció del medi ambient de Russe i el Club per a la Democràcia, que es va convertir més tard en la lliga opositora Unió de Forces Democràtiques. El 1991 es va convertir en diputada d'aquest partit a l'Assemblea Nacional de Bulgària.
Del 1992 al 1993, va ser vicepresidenta de Bulgària, però va abandonar el càrrec a causa de desavinences amb el president Jéliu Jélev.
Blaga Dimitrova va ser molt popular a Bulgària per les seves obres literàries, però també pel seu compromís social. Va ser presidenta de la Fundació Raïna Kabaivanska per a orfes i va rebre nombrosos premis literaris, com ara el Gran Premi de l'Associació Europea d'Autors Die Kogge (2001).
El 2 de maig de 2003, després d'una greu malaltia oncològica i un ictus, Dimitrova va morir a Sofia.

## Creativitat

* До утре / "Fins demà", poemes, 1959
* Светът в шепа / "El món en un grapat", poemes 1962
* Обратно време / "L'hora del retorn", poemes 1965
* Пътуване към себе си / "Viatge a mi mateixa", novel·la 1965
* Осъдени на любов / "Condemnat a l'amor", poemes 1967
* Отклонение / "Desviació", novel·la, 1967
* Мигове / "Moments", poemes, 1968
* Лавина / "Allau", novel·la, 1971
* Как / "Com", poemes 1974
* Младостта на Багряна и нейните спътници / "La joventut de Bagriana i els seus companys", 1975
* Дни черни и бели. Елисавета Багряна - наблюдения и разговори / Dies blancs i negres. Elissaveta Bagriana: observacions i converses, 1975
* Гонг / "Gong", poemes 1976
* Пространства / "Espais", poemes, 1980
* Лице / "La cara", novel·la, 1981
* Лабиринт / "Laberint", poemes 1987
* Между / "Entre", poemes 1990
* Нощен дневник / "Diari nocturn", poemes 1992
* Отсам и отвъд. Силуети на приятели / "Des d'aquí i més enllà. Siluetes d'amics", 1992
* Знаци по снега / "Senyals a la neu", 1992
* Нощна лампа сред бял ден / "Llum de nit en plena llum del dia", 1999; ISBN 954-492-141-9
* Времена / "Temps", 2000; ISBN 954-439-659-4
* Събрани творби, obres completes
** Том 1. Ранни стихове, 2003; ISBN 954-90735-6-4
** Том 2. Лирика и поеми, 2003; ISBN 954-90735-8-0
** Том 3. Пътуване към себе си, 2003; ISBN 954-90735-9-9
** Том 4. Отклонение, 2004; ISBN 954-9310-03-5
** Том 5. Страшния съд, 2004; ISBN 954-9310-04-3
** Том 6. Лавина, 2005; ISBN 954-9310-05-1

## Bibliografia

* Feminist Press. A rising public voice: women in politics worldwide (en anglès). Alida Brill, 1995. ISBN 978-1-55861-111-5.
* Katharine A. Dean. The undergraduate's companion to women poets of the world and their web sites (en anglès). Libraries Unlimited, 2004. ISBN 978-1-59158-044-7.
* (alemany) Michael Basse : Das Risiko ist die Abweichung. Gedichte von Blaga Dimitrova, Neue Sirene, Múnic 2/1994

## Referències

* ↑ (búlgar) Л. Шумарова, „Спомен за Блага Димитрова“, punts destacats de les emissions de "Bulgarianvoice", 11 de maig del 2003